
Selam alejkum Šejh, evo nedavno sam čito u knjizi koju si izdo (Pitanja i odgovori), ***[propis](https://pitajucene.com/search/Propis/questions/ "Pretraži pitanja o propisima")*** u vezi kredit kartica. Naime, sam posjedujem Visa/Dan karticu, i iz odgovora sam vidio da je zabranjeno je posjedovati, jer je osnovana na kamati (to nisam znao), mada sam znao, da ako odeš u MINUS sa parama, da automaski uzimaš pare od banke, a oni udare kamatu na odredzenu kolicinu para.


Eh sad mene specifično interesuje, da li je ipak zabranjeno posjedovati tu karticu, I AKO PAZIŠ DA SE NEODEŠ U MINUS, kako bi izbjego da oni svoj % kamate udare?


Mnogi posjeduju ove kartice (Visa i mastercard), pa eto ako može odgovor ukratko samo u vezi ovoga, Allah ti dao svako dobro. Treba napomenuti, da postoji kartica koju mozes dobiti u banci (Visa Electron), s kojom nemozes ići u minus, i time se izbjegne automaski kamate,a dosta je ograničeno gdje je mozes koristiti, ovo je možda odgovor sam po sebi, al eto interesuje me u vezi poznate Visa kartice…


* 
* 
* 
* 
* 
* 
* 

 
POSJEDOVANJE SPORNIH BANKOVNIH KARTICA ako paziš da ne uđeš u minus

Alejkumusselam.  

Znam da postoje kartica Visa i Electron a koje nisu zasnovane na ulaženju u minus, tj. kamati, zato je čitav tekst o bankovnim karticama baziran na opisu tih kartica a ne na nazivima.


Znači, ibret je u opisu zabranjene kartice a ne njenom nazivu.


To što sam napisao nisam izvadio iz svog džepa nego su to stavovi savremenih učenjaka koji veoma dobro poznaju način poslovanja banaka, a mnogi od njih rade u nekim bankovnim komisijama, naravno banaka koje ne rade na kamati poput banke Radžihi i banke Bilad (u Saudiji su obe).


Uglavnom, problem kod tvoje kartice je ugovor između tebe i banke, a on je zasnovan na tvom pristanku da ako upadneš u crveno da ćeš dati određeni procenat kamate, eh taj sam ugovor je ***[haram](https://pitajucene.com/search/haram/questions/ "Pretraži pitanja o haramu")***. Ja ti ne mogu ohalaliti taj ugovor jer je on sam po sebi šerijatski sporan kada nikada ne bi upao u crveno. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


